Skulte (stacija)

Skulte ir dzelzceļa līnijas Zemitāni—Skulte galastacija, atrodas Limbažu novada Skultes pagastā. Stacija ir arī elektrovilcienu maršruta Rīga—Skulte galapunkts. Oficiāli Skulte ir Ziemeļblāzmas stacijas līnijas parks.Publiskās lietošanas dzelzceļa infrastruktūras pārskats 2014; VAS Latvijas Dzelzceļš Kravu operācijas Skultes stacijā notiek uz tās pievedceļa, kaut gan to apgrozījums ir neliels. Attālums no Rīgas Pasažieru stacijas — 56 km, no Zemitāniem — 52 km. Skultes stacijā biļešu kase ir slēgta. Skulte ir C biļešu zonas gala stacija.

 Vēsture 
Skultes stacija tika atklāta 1934. gadā dzelzceļa līnijā Rīga—Rūjiena, stacijas ēkas vietā izmantojot preču vagonu. Tagadējā stacijas ēka tika uzbūvēta 1952. gadā.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 186. lpp. . Kopš 1991. gada, kad tika elektrificēts posms Zvejniekciems—Skulte, šeit ir elektrovilcienu galapunkts. Šim nolūkam stacija tika pielāgota elektrovilcienu stāvēšanai, lai brauktu pretējā virzienā. 

Ap 2005.—2007. gadu Saulkrastu apvedceļa izbūves laikā Skultes stacijas perons bija pārcelts 700 m Rīgas virzienā (atradās starp autoceļa V128 Straupe—Skulte pārbrauktuvi un stacijas ieejas luksoforu), jo pār apvedceļu tika būvēts dzelzceļa pārvads, kas neļāva vilcieniem braukt līdz Skultes stacijai.Sākusies Saulkrastu apvedceļa 3.posma izbūve  binders.lv Uz pārceltā perona bija uzbūvēta arī nojume. Mūsdienās pārceltais perons un nojume vairs nepastāv.

 Attēlu galerija 

 Atsauces 

 Ārējās saites 
 Elektrovilciens pagaidu Skultes stacijā


Kategorija:Skultes pagasts
Kategorija:Dzelzceļa stacijas Latvijā
Kategorija:Dzelzceļa līnijas Zemitāni—Skulte stacijas un pieturas punkti